CELEX: 22007D0671
Language: fi
Date: 2007-10-08 00:00:00
Title: 2007/671/EY: EY:n sekä Tanskan ja Färsaarten välisen sekakomitean päätös N:o 1/2007, tehty 8 päivänä lokakuuta 2007 , Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan N:o 4 muuttamisesta

19.10.2007   
            
            
               FI
            
            
               Euroopan unionin virallinen lehti
            
            
               L 275/32
            
         EY:N SEKÄ TANSKAN JA FÄRSAARTEN VÄLISEN SEKAKOMITEAN PÄÄTÖS N:o 1/2007,
   tehty 8 päivänä lokakuuta 2007,
   Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan N:o 4 muuttamisesta
   (2007/671/EY)
   SEKAKOMITEA, joka
   ottaa huomioon Euroopan yhteisön sekä Tanskan hallituksen ja Färsaarten maakuntahallituksen sopimuksen (1), jäljempänä ’sopimus’, ja erityisesti sen 34 artiklan 1 kohdan,
   sekä katsoo seuraavaa:
   
               (1)
            
            
               Yhteisö on myöntänyt sopimuksen pöytäkirjassa N:o 4 olevan 1 artiklan mukaisesti Färsaarilta peräisin olevalle kalanrehulle tariffimyönnytyksiä 5 000 tonnin vuotuisen tariffikiintiön rajoissa.
            
         
               (2)
            
            
               EY:n sekä Tanskan ja Färsaarten sekakomitean päätöksellä N:o 2/98 (2) tämä tariffikiintiö on nostettu 10 000 tonniin 1 päivästä tammikuuta 2000 eteenpäin.
            
         
               (3)
            
            
               Färsaarten viranomaiset ovat esittäneet pyynnön yhteisön näitä tuotteita koskevien tariffimyönnytysten nostamiseksi.
            
         
               (4)
            
            
               Voimassaolevan tariffikiintiön kaksinkertaistaminen olisi sallittava.
            
         
               (5)
            
            
               Kalanrehu, johon sovelletaan tullietuusmenettelyä, ei saa sisältää lisättyä gluteenia.
            
         
               (6)
            
            
               Tähän kiintiöön sovelletaan tarkastelulauseketta. Sekakomitea vaihtaa sopimuksen 31 artiklan 2 kohdan mukaisesti säännöllisesti asiaa koskevia tietoja.
            
         
               (7)
            
            
               Pöytäkirjassa N:o 4 olevaa 1 artiklaa olisi muutettava,
            
         ON PÄÄTTÄNYT SEURAAVAA:
   1 artikla
   Muutetaan pöytäkirja N:o 4 seuraavasti:
   
               1)
            
            
               Korvataan 1 artiklassa olevan CN-koodeihin ex 2309 90 10, ex 2309 90 31 ja ex 2309 90 41 liittyvän taulukon teksti seuraavasti:
               
                           ”(CN-koodi)
                        
                        
                           Kuvaus
                        
                        
                           Tulli
                        
                        
                           Tariffikiintiö
                           (tonnia)
                        
                     
                           ex 2309 90 10 (3)
                           
                           ex 2309 90 31 (3)
                           
                           ex 2309 90 41 (3)
                           
                        
                        
                           Kalanrehu
                        
                        
                           0
                        
                        
                           20 000
                        
                     
         
               2)
            
            
               Lisätään 1 artiklaan seuraava teksti:
               ”Kalanrehulle CN-koodien ex 2309 90 10, ex 2309 90 31 ja ex 2309 90 41 mukaisesti avattuihin tariffikiintiöihin sovelletaan seuraavia määräyksiä:
               
                           1.
                        
                        
                           Färsaarten viranomaisten on todistettava, että tässä etuuskiintiössä Euroopan unioniin viety kalanrehu ei sisällä lisättyä gluteenia kalanrehun valmistuksessa mahdollisesti käytettävässä viljassa luonnostaan olevan gluteenin lisäksi. Euroopan yhteisö voi tehdä kalanrehun koostumusta ja erityisesti sen gluteenipitoisuutta koskevia tarkastuksia Färsaarilla.
                        
                     
                           2.
                        
                        
                           Ohjeet kalanrehun koostumusta koskevien tarkastusten tekemiseen ovat tämän päätöksen liitteenä I. Jos tarkastuksissa käy ilmi, että tämän kauppaetuuden myöntämistä koskevat ehdot eivät täyty, komissio voi keskeyttää etuuden, kunnes ehdot jälleen täytetään asianmukaisesti.”
                        
                     
         
               3)
            
            
               Liitetään tämän päätöksen liite.
            
         2 artikla
   Sekakomitea seuraa tariffikiintiön käyttöä. Kiintiön käytöstä ja markkinaedellytysten kehityksestä riippuen sekakomitea tarkastelee tariffikiintiötä uudelleen neljän vuoden kuluttua.
   3 artikla
   Tariffikiintiön määrän lisäys lasketaan kalenterivuoden 2007 osalta aikaan suhteutettuna 1 päivästä joulukuuta 2007 alkaen.
   4 artikla
   Tämä päätös tulee voimaan sen tekemistä seuraavan toisen kuukauden ensimmäisenä päivänä.
   
      Tehty Brysselissä 8 päivänä lokakuuta 2007.
      
         
            Sekakomitean puolesta
         
         Leopoldo RUBINACCI
         
         
            Puheenjohtaja
         
      
   
   
      (1)  EYVL L 53, 22.2.1997, s. 2.
   
      (2)  EYVL L 263, 26.9.1998, s. 37.
   
      (3)  Kalanrehu, johon sovelletaan tullietuusmenettelyä, ei saa sisältää lisättyä gluteenia tämän rehun valmistuksessa mahdollisesti käytettävässä viljassa luonnostaan olevan gluteenin lisäksi.”
   
      LIITE
      
         
            ”LIITE I
            Kalanrehun koostumusta koskevien tarkastusten tekeminen
            1 artikla
            Färsaarten viranomaisten on ilmoitettava komissiolle tämän päätöksen 1 ja 2 artiklan osalta hyväksymänsä säännökset. Färsaarten viranomaisten on toimitettava komissiolle kaikki EU:hun vietävän kalanrehun gluteenipitoisuuden tarkastamiseksi tarvittavat tiedot ja toteutettava kaikki tarkoituksenmukaiset toimenpiteet helpottaakseen komission tarpeellisiksi katsomien asiaa koskevien tarkastusten tekemistä.
            2 artikla
            Euroopan yhteisö voi tehdä kalanrehun koostumusta koskevia tarkastuksia Färsaarilla. Kalanrehuyritysten on päästettävä tarkastajat viipymättä tuotantolaitoksiinsa ja annettava varastokirjanpitonsa tarkastettavaksi, jotta tarkastajat voivat jäljittää käytetyt raaka-aineet. Tarkastajien on annettava ottaa näytteitä analyysejä varten.
            Tarkastajilla on oltava valtuudet tarkastaa kalanrehun koostumus, raaka-aineet ja jalostetut aineet sekä kirjanpito ja muut asiakirjat, kuten varastokirjanpitoon liittyvät sähköisesti laaditut, vastaanotetut tai tallennetut dokumentit ja metatiedot.
            3 artikla
            Tarkastusten tekijöiden on oltava komission tai jäsenvaltioiden asiantuntijoita, jäljempänä ’tarkastajat’. Komissio nimeää ne jäsenvaltioiden asiantuntijat, joiden tehtäväksi tarkastusten suorittaminen annetaan.
            4 artikla
            Tarkastukset suoritetaan yhteisön puolesta, ja yhteisö vastaa tarkastajien toiminnasta aiheutuneista menoista.
            Tarkastajien on ilmoitettava Färsaarten viranomaisille tarkastuksista, jotta Färsaarten edustajat voivat osallistua tarkastuksiin.
            5 artikla
            Komissio voi hoitaa tarkastusten suorittamista koskevat yksityiskohtaiset järjestelyt suoraan Färsaarten viranomaisten kanssa.”